CELEX: E2020P0006
Language: mt
Date: 2020-05-28 00:00:00
Title: Talba għal Opinjoni Konsultattiva tal-Qorti tal-EFTA mill-Beschwerdekommission der Finanzmarktaufsicht bid-data tat-28 ta’ Mejju 2020 fil-kawża Pintail AG vs Finanzmarktaufsicht (Kawża E-6/20) 2020/C 316/08

24.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 316/9
            
         
      Talba għal Opinjoni Konsultattiva tal-Qorti tal-EFTA mill-Beschwerdekommission der Finanzmarktaufsicht bid-data tat-28 ta’ Mejju 2020 fil-kawża Pintail AG vs Finanzmarktaufsicht
      (Kawża E-6/20)
      (2020/C 316/08)
      Permezz ta' ittra bid-data tat-28 ta’ Mejju 2020 saret talba lill-Qorti tal-EFTA mill-Beschwerdekommission der Finanzmarktaufsicht (l-Awtorità tas-Suq Finanzjarju), li waslet għand ir-Reġistru tal-Qorti fit-2 ta’ Ġunju 2020, għal Opinjoni Konsultattiva fil-kawża Pintail AG vs Finanzmarktaufsicht dwar il-mistoqsijiet li ġejjin:
      
                  1.
               
               
                  It-termini “attività” u “attività ta’ negozju”, kif inhuma użati fid-Direttivi 2009/110/KE u 2007/64/KE (rispettivament (UE) 2015/2366), iridu jinftiehmu bħala sinonimi; jekk le, x’inhi d-differenza?
               
            
                  2.
               
               
                  “Attività” jew “attività ta’ negozju” ta’ istituzzjoni tal-flus elettroniċi awtorizzata fis-sens tad-Direttiva 2009/110/KE jridu jinftiehmu bħala li jfissru l-ħruġ ta’ flus elettroniċi, l-offerta tal-ħruġ ta’ flus elettroniċi jew tal-inqas l-attivitajiet ta’ istituzzjoni tal-flus elettroniċi li huma suġġetti għal awtorizzazzjoni (interpretazzjoni stretta) jew azzjoni ta’ negozju tanġibbli biżżejjed tkun diġà suffiċjenti wkoll, pereżempju, it-twettiq ta’ attivitajiet ta’ negozju oħrajn, kif previst fl-Artikolu 6(1)(e) tad-Direttiva 2009/110/KE, sakemm din l-azzjoni tkun diretta, skont kriterji oġġettivi u ġenwinament, lejn il-ħruġ ta’ flus elettroniċi u mhux kompletament trivjali (interpretazzjoni wiesgħa)? Jekk tkun meħtieġa interpretazzjoni wiesgħa: X’inhi d-differenza bejn azzjoni ta’ negozju ta’ dak it-tip u azzjonijiet purament preparatorji?
               
            
                  3.
               
               
                  Bl-użu ta’ liema kriterji jrid jiġi interpretat it-terminu waqqfet l-involviment tagħha fin-negozju, kif previst fl-Artikolu 12(1)(a) tad-Direttiva 2007/64/KE (rispettivament, l-Artikolu 13(1)(a) tad-Direttiva (UE) 2015/2366)?
               
            
                  4.
               
               
                  Tagħmel xi differenza fl-interpretazzjoni jekk l-Istat Membru jkunx implimenta l-Artikolu 12(1)(a) tad-Direttiva 2007/64/KE (rispettivament, l-Artikolu 13(1)(a) tad-Direttiva (UE) 2015/2366) b’tali mod li wara 6 xhur ta’ inattività l-awtorizzazzjoni tiġi rtirata bi mġiba attiva min-naħa tal-awtoritajiet jew b’tali mod li l-iskadenza sseħħ skont it-tħaddim tal-liġi (ex lege) u l-awtorità sempliċiment tiddetermina dan wara?